ועדת העבודה, הרווחה והבריאות, כנסת 20, פרוטוקול מספר 474, 2017-03-07 08:55

אלי אלאלוף: בוקר טוב, אני שמח להתחיל את הישיבה היום בהודעות על החלפת שם ועדה ועל הקמת ועדת משנה.

אלי אלאלוף: היום ה-7.3.2017, ט' באדר התשע"ז, והשעה 8:57.

אלי אלאלוף: הודעה ראשונה – אנחנו מחליפים את שם ועדת המשנה לעניין מעמד הקשיש לשם: ועדת המשנה לעניין מעמד האזרח הוותיק.

אלי אלאלוף: הוועדה תיקרא: ועדת המשנה לעניין מעמד האזרח הוותיק.

אלי אלאלוף: מי בעד?

אלי אלאלוף: בעד – פה אחד

אלי אלאלוף: דבר שני, הודעה מאוד משמחת, בעיניי – אנחנו מקימים ועדת משנה לבטיחות בעבודה בענף הבנייה.

אלי אלאלוף: אני שמח שזה הוקם כוועדת משנה בזכות הצטרפותו של חבר הכנסת חאג' יחיא, והוא יעמוד בראש ועדת המשנה.

אלי אלאלוף: מותר לנו בין חמישה לשבעה חברי ועדת משנה שהם חברי ועדת העבודה, הרווחה והבריאות, ואני מתנדב להיות השני אחריו.

אלי אלאלוף: חבר הכנסת חאג' יחיא הוא האיש הכי מתאים לנושא, בעיניי, כי הוא הוכשר למהנדס, ולעניות דעתי, הוא היחיד בוגר הטכניון שעבד בתחום הזה ומכיר את הנושא, וכצוות אד הוק שהקמנו יחד איתו ועם חבר הכנסת איל בן ראובן עשינו את העבודה עד עכשיו.

אלי אלאלוף: חלק מהחוקים עברו, חוק אחד לפחות עבר ומיושם באופן מידי, דבר - - - במדינה שמיישמים חוקים בזמן כל-כך קרוב, ואני שמח שאתה אתנו.

אלי אלאלוף: מי בעד הקמת ועדת המשנה?

אלי אלאלוף: מי נגד?

אלי אלאלוף: בעד – פה אחד

אלי אלאלוף: אז יש לנו ועדת משנה.

<נעה בן שבת: מי חבריה, כבוד היושב-ראש?

<אתי שבתאי: יש הצעה לחברים.

אלי אלאלוף: אבל ביקשתם את הסכמתם?

<קריאה: עוד לא - - -

אלי אלאלוף: אז נא להודיע להם.

אלי אלאלוף: יהיו עד שבעה חברים באיזון קואליציה-אופוזיציה, ואני בטוח שנמצא כי הנושא ענייני ודחוף.

אלי אלאלוף: הישיבה הראשונה נעולה.